HP Laserjet M1522n Mfp version : Security vulnerabilities
HP » Laserjet M1522n Mfp » : Security Vulnerabilities Published In 2009 (CSRF)
1	 CVE-2009-0940 352 CSRF 2009-03-18 2009-10-13 Wat om gedurende die Kersgety van die markte te verwag | Netwerk24
Wat om gedurende die Kersgety van die markte te verwag
Deur Schalk Louw 30 November 2018 05:01
Dit is daardie onmiskenbare tyd van die jaar wat elke winkelkompleks ons met flikkerende ligte en versierings daaraan herinner dat Kersfees net om die draai is.
En met al die oordrewe reklame oor die feestyd is dit moeilik om nie self meegesleur te word nie omdat dit, per slot van rekening, die meeste mense se gunstelingtyd van die jaar is.
Mense is altyd op soek na redes waarom die mark styg of sak, maar baie van hulle laat die vakansiegees buite rekening. Wanneer ons kyk na die FTSE/JSE se indeks van alle aandele, het net 18 van alle Desembers (of 36%) oor die afgelope 50 jaar negatief geëindig.
Sedert Oktober 1968, het dit met 12% per jaar gegroei (dividende uitgesluit) en meer as een kwart van dié groei is net in Desembermaand behaal. En net soos enige ander historiese syfers is daar geen waarborg dat dié Desembervakansiesyfers toekomstige prestasie waarborg nie.
Wanneer ons kyk na die FTSE/JSE se indeks van alle aandele, het net 18 van alle Desembers (of 36%) oor die afgelope 50 jaar negatief geëindig.
Daarbenewens gaan dit ’n groot uitdaging wees met die politieke onrus in Suid-Afrika, Brexit en die skerp terugsakking van wêreldmarkte om dié jaar met die aandelemark op ’n positiewe noot te eindig. Al wat ek weet, is dat Kersfees om die draai is en ondanks die feit dat die FTSE/JSE se indeks van alle aandele steeds met 11% negatief is ten tyde van die skryf hiervan (21 November 2018), gaan ek beslis nie raai dat die mark Desember op ’n negatiewe noot gaan afsluit nie.
So positief as wat die historiese data oor die afgelope 50 jaar oor Desembermaande was, wanneer ek elke maand afsonderlik beskou, is dit nogal interessant dat oor ’n deurlopende tydperk van 12 maande (dit wil sê, van een Desember tot die volgende), dit ook die maand was wat die swakste van almal presteer het, ondanks die feit dat dit 64% van die tyd positief was.
As jy elke Juniemaand aandele gekoop het, sou jou deurlopende opbrengste oor 12 maande op hul beste gewees het. Meimaand, wanneer aandelemakelaars die meeste opdragte kry om te verkoop, het oor ’n deurlopende tydperk van 12 maande die tweede beste gevaar. Uit ’n statistiese oogpunt, blyk dit dat Desembermaande die meeste van die tyd positief is.
En ek wil nie verklaar dat die mark se onlangse terugsakking ’n tendens is wat waarskynlik na die volgende maand gaan deurvloei nie. Feit bly staan dat ons ons steeds in ’n uiters hoërisiko-omgewing bevind, en dié risiko’s kan nie buite rekening gelaat word nie. Benewens die negatiewe markgroei die afgelope jaar, lyk sake selfs slegter as jy na die data van die afgelope vyf jaar kyk.
Tot aan die einde van Oktober 2018, het die FTSE/JSE se indeks van alle aandele oor die afgelope vyf jaar swakker gevaar as die geldmark, wat aandui hoe uitdagend ons huidige markomgewing is. Persoonlik sien ek dat al hoe meer waarde uit ons plaaslike mark voortspruit en ek meen dat ’n ommeswaai enige oomblik kan plaasvind. Intussen, wees veilig en voorbereid omdat Kersfees net om die draai is.
Meer oor: Markte | Kersfees | Kersmarkte | Schalk Louw